ai4bharat/Pralekha huggingface dataset:
کابینہ
مرکزی کابینہ نے اسٹیل کی تعمیر میں استعمال ہونے والے کوکنگ کول کے تعلق سے آپسی تعاون پر ہندوستان اور روسی فیڈریشن کے درمیان مفاہمتی عرضداشتکو منظوری دی
نئی دہلی،14؍جولائی2021:
وزیر اعظم جناب نریندر مودی کی صدارت میں مرکزی کابینہ نے کوکنگ کول کے تعلق سے آپسی تعاون پر ہندوستان کی اسٹیل کی وزارت اور روسی فیڈریشن کی وزارت توانائی کے درمیان مفاہمتی عرضداشت کو منظوری دے دی ہے۔ کوکنگ کول کا استعمال اسٹیل کی تعمیر میں کیا جاتا ہے۔
فائدے:
اس مفاہمتی عرضداشت سے پورے اسٹیل شعبے کو اِن پُٹ لاگت کم ہونے کا فائدہ ملے گا۔اس سے ملک میں اسٹیل کی لاگت میں کمی آئے گی اور اس سے یکسانیت اور جامعیت کو فروغ ملے گا۔
ہندوستان اور روس کے درمیان کوکنگ کول شعبے میں تعاون کے لئے یہ مفاہمتی عرضداشت ایک ادارہ جاتی انتظام مہیا کرے گی۔
اس مفاہمتی عرضداشت کا مقصد اسٹیل کے شعبے میں بھارت سرکار اور روسی حکومت کے درمیان تعاون کو مضبوط کرنا ہے۔ تعاون میں شامل سرگرمیوں کا مقصد کوکنگ کول کے ذرائع میں تنوع لانا ہے۔
وزارات ثقافت
وزارتِ ثقافت ’بین الاقوامی میوزیم ڈے‘ کے موقع پر اپنے تمام میوزیم میں ایک ہفتہ تک چلنے والے جشن کا اہتمام کرے گی
وزارت ثقافت کے تحت ملک بھر کے تمام میوزیم میں 16 سے 20 مئی، 2022 تک وزیٹرز کے لیے داخلہ مفت ہوگا
آزادی کا امرت مہوتسو کے تحت، وزارت ثقافت آئندہ 18 مئی، 2022 کو بین الاقوامی میوزیم ڈے  کے موقع پر، اپنے تمام میوزیم میں 16 مئی سے 20 مئی 2022 تک ایک ہفتہ چلنے والے جشن کا اہتمام کرے گی۔ نیشنل میوزیم ، نیشنل گیلری آف ماڈرن آرٹ ، الہ آباد میوزیم ، انڈین میوزیم ، وکٹوریہ میموریل ہال ، سالار جنگ میوزیم  اور نیشنل کونسل آف سائنس میوزیم کے تحت آنے والے سائنس سٹیز اور سینٹرز  اس متعینہ ہفتہ کے دوران خصوصی پہل کرنے جا رہے ہیں۔
وزارت ثقافت نے 16 مئی سے 20 مئی، 2022 والے اس ہفتہ کے دوران ملک بھر میں وزارت ثقافت کے تحت آنے والے تمام میوزیم میں وزیٹرز کے لیے مفت داخلہ کا اعلان پہلے ہی کر دیا ہے۔
وزیر اعظم نریندر مودی کے حالیہ 24 اپریل کو ’من کی بات‘ میں خطاب سے استفادہ کرتے ہوئے، جس میں انہوں نے سامعین سے اپنے دوستوں کے ساتھ میوزیم دیکھنے اور #MuseumMemories بنانے کی اپیل کی تھی، نیشنل میوزیم کی طرف سے احتیاط کے ساتھ متعدد خصوصی پروگرام اور متنوع اور شمولیتی سامعین کو راغب کرنے کے لیے بڑے پیمانے پر آؤٹ ریچ کی حکمت عملیاں تیار کی گئی ہیں۔ خصوصی نمائشیں، پروجیکشن میپنگ شو، میوزیم کے اوقات میں اضافہ، ہفتہ بھر مفت داخلہ، میوزک/ ڈانس کی پیشکش بشمول فلیش موب اور بچوں کے لیے مخصوص سرگرمیاں جیسے کلے ماڈلنگ، منی ایچر پینٹنگ، اوری گیمی ورکشاپ وغیرہ کا انتظام کیا جا رہا ہے تاکہ تمام عمر کے لوگوں کے لیے میوزیم دیکھنے کے تجربہ کو یادگار بنایا جا سکے۔ اس یادگار جشن کے حصہ کے طور پر تمام میوزیم میں ان کے محدود سامان کے ساتھ ساتھ فوٹو بوتھ بھی شروع کیے جا رہے ہیں۔
وزارت ثقافت کے تجدید شدہ مینڈٹ ’ہندوستان میں میوزیم کا از سر نو تصور‘ پراس سال فروری میں جو عالمی کانفرنس منعقد کی گئی تھی اس کے مطابق، وہ ’میوزیم‘ – میوزیم پر مرکوز مسئلہ سے متعلق بیانات کا ہیکاتھن؛ اور ’ہندوستان میں میوزیم‘ موبائل ایپ کا اعلان کرنے جا رہے ہیں جس میں ان کے مجموعوں کا ڈیجیٹل ذخیرہ موجود ہے۔ آئی ایم ڈی 2022 کے موقع پر نیشنل میوزیم انسٹی ٹیوٹ کے ذریعے ’میوزیولوجی بطور پیشہ: چیلنجز اور امکانات‘ موضوع پر ایک ویبنار کا انعقاد بھی کیا جائے گا۔ اس کے علاوہ، ہماری مشترکہ وراثت کے ان مجموعوں کو مقبول بنانے کے لیے MyGov کے ساتھ مل کر ایک کوئز بھی منعقد کی جائے گی۔ مزید تفصیلات کے لیے براہ کرم #MuseumsReimagined #MuseumMemories #AmritMahotsav کو فالو کریں۔
وزیراعظم کا دفتر
وزیر اعظم نے بستی میں ڈیجیٹل لائبریری کی پہل کی ستائش کی
وزیر اعظم نے کہا کہ بستی اتر پردیش میں ڈیجیٹل لائبریری کی پہل مسابقتی امتحانات میں شرکت کرنے والے امیدواروں کو بہت زیادہ فوائد فراہم کرے گی۔
جناب مودی بستی کے رکن پارلیمنٹ جناب ہریش دویدی کے ایک ٹویٹ پر ردعمل ظاہر کررہے تھے۔
وزیر اعظم نے ٹویٹ کیا:
’’شاندار پہل! نوجوان اور مسابقتی امتحانات میں شامل ہونے کے لیے بستی کی یہ ڈیجیٹل لائبریری بہت فائدہ مند ثابت ہونے والی ہے۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 6004
(
صحت اور خاندانی بہبود کی وزارت
کابینہ نے صحت میں تحقیق کے شعبے میں بھارت اور میانما کےدرمیان مفاہمت نامے کو منظوری دے دی ہے
نئی دلّی ، 30 جون / وزیر اعظم جناب نریندر مودی کی صدارت میں مرکزی کابینہ کو طبی تحقیق کی بھارتی کونسل  اور میانمار کی صحت اور کھیل کود کی وزارت کے طبی تحقیق کے محکمے  کےدرمیان مفاہمت نامے کے بارے میں مطلع کیا گیا ، جس پر فروری ، 2020 ء میں نئی دلّی میں دستخط کئے گئے تھے ۔
اس مفاہمت نامے کا مقصد باہمی تحقیق کے موضوعات میں صحت سے متعلق تحقیقی تعلقات کو فروغ دینا ہے۔ بنیادی مقاصد یہ ہیں:
- متعدی بیماریوں کا خاتمہ  ۔
- ابھرتے ہوئے اور وائرل انفیکشن کے نیٹ ورک پلیٹ فارم کا فروغ ۔
- تحقیقی طریقۂ کار کے بندوبست ، طبی تجربات و اخلاقیات وغیرہ میں تربیت / صلاحیت سازی۔
- ریگولیٹری نظام میں ہم آہنگی۔
ورکشاپوں / میٹنگوں اور تحقیقی پروجیکٹوں کے لئے وقتا فوقتا فنڈ کی دستیابی کے مطابق فیصلہ کیا جائے گا ۔ فریقین ایک مشترکہ ورکنگ گروپ قائم کریں گے ، جس میں ہر ایک ادارے کے مندوبین شامل ہوں گے ۔ جے ڈبلیو جی کی میٹنگیں ایک بعد ایک بھارت اور میانما ہوں گی ۔ ویزا اینٹری فیس ، قیام و کھانے اور پینے کے اخراجات ، جے ڈبلیو جی کے ارکان کی آمد و رفت کے اخراجات بھیجنے والے فریق کے ذریعے برداشت کئے جائیں گے ،جب کہ جے ڈبلیو جی کی میٹنگوں کے اخراجات میزبان فریق کے ذریعے ادا کئے جائیں گے ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 6054
(Visitor Counter : 115
وزارت دفاع
تعارفی خاکہ- بحریہ کے کمانڈروں کی کانفرنس 2019/1
نئی دہلی،21 اپریل بحریہ کے کمانڈروں کی کانفرنس 2019 کا پہلا ایڈیشن نئی دہلی میں 23 سے 25 اپریل، 2019 تک منعقد کی جائے گی۔ یہ کانفرنس بحریہ کے کمانڈروں کے درمیان باہمی بات چیت کے لئے فوج کا سب سے بڑا فورم ہے۔ کمانڈر ان چیف کے ساتھ بحریہ کے سربراہ، گزشتہ چھ ماہ کے دوران کئے گئے اہم آپریشنل، مواد، لوجسٹک، انسانی وسائل، تربیت اور انتظامی سرگرمیوں کا جائزہ لیں گے اور آئندہ چھ ماہ کے دوران آپریشنل کئے جانے والے پروگراموں پر غور وخوض کریں گے۔
یہ کانفرنس پلوامہ سے متعلق واقعات کے پس منظر میں زیادہ اہمیت کے حامل ہے، جس نے ملک کے دفاع کو توجہ کا مرکز بنا دیا ہے۔ یہ کانفرنس بحریہ کی اعلی قیادت کو سمندری علاقوں میں درپیش چیلنجوں پر غور وفکر کرنے کے لیے ایک پلیٹ فارم بھی فراہم کرے گی اور ارتقا پذیر جیو منصوبہ جاتی ماحول کے تئیں رد عمل کے لئے حکمت عملی کو موزوں بنائے گی۔
محترمہ وزیر دفاع کا یوم افتتاح پر بحریہ کے کمانڈروں کو خطاب کرنے اور ان سے ساتھ بات چیت کرنے کا پروگرام ہے۔ یہ کانفرنس اعلیٰ سرکاری افسروں کے ساتھ بحریہ کے کمانڈوں ، ادارہ جاتی ہم آہنگی کے لیے ایک پلیٹ فارم کی شکل میں بھی کام کرتی ہے۔
کانفرنس کے دوران، ہندوستانی افواج اور فضائیہ کے سربراہوں کے ساتھ باہمی بات چیت کو آپریشنل ماحول کا تجزیہ کرنے، تین افواج کے درمیان ہم آہنگی برقرار رکھنے سے متعلق مذاکرات کے لیے استعمال کیا جائے گا۔
آپریشنل کارکردگی کو بہتر بنانے اور آپٹیمل مائنگ کی سمت میں ہندوستانی بحریہ کی فنکشنل تنظیم نو کے موضوع ہندوستانی بحریہ کے لیے طویل مدتی لائحہ عمل کو حتمی شکل دینے کے لیے غور وخوض کرنے کی بنیاد بنے گی۔
نئی صلاحیتوں کے حصول، بحریہ کے جنگی شعبوں میں اصلاحات کے لئے ‘‘بگ ڈیٹا انالیٹک ’’ اور ‘‘مصنوعی انٹیلی جنس’’ جیسی نئی تکنیک کے استعمال، نیٹ ورک / اطلاعات کا پھیلاؤ، لاجسٹکس، انتظامی امور اور مسلسل آپریشن کے لئے صحت کی نگرانی کے سازوسامان جیسے امور پر غور وخوض کرنے کی منصوبہ بندی کی گئی ہے۔
کسی بھی بحران کی صورت میں، آئی او آر میں نیٹ سیکورٹی فراہم کنندہ ہونے اور پہلا رد عمل ظاہر کرنے کی ہندوستانی بحریہ سے توقعات کو دھیان میں رکھتے ہوئے فورم ہندوستانی بحریہ کے ذریعہ حال ہی میں اختتام پذیر ایچ ای ڈی آر آپریشنز اور آئی ایف سی-آئی او آر جیسے متعدد دیگر سمندری تحفظ کی مہم سے سیکھے گئے سبق پر بھی غور وخوض کرے گا۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ را(
U-1927
(Visitor Counter : 91
وزیراعظم کا دفتر
وزیر اعظم نے وارانسی میں اسکولی بچوں سے گفتگو کی اور ترقیاتی کاموں کا جائزہ لیا
نئی دہلی،18/ستمبر۔ وزیر اعظم جناب نریندر مودی نے اپنے پارلیما ی حلقے بنارس میں تقریباً نوے منٹ گزارے، جس کے دوران انھوں نے اسکولی بچوں سے گفتگو بھی کی۔ وارانسی کے گاؤں نرور کے ایک پرائمری اسکول کے جوشیلے بچوں نے وزیر اعظم کی آمد پر انتہائی جوش و مسرت کے ساتھ ان کا خیرمقدم کیا۔ وزیراعظم نے بھی ان بچوں کو وشوکرما جینتی کی مبارک باد دی۔ انھوں نے کہا کہ مختلف پیشوں کی تعلیم و تربیت حاصل کرنا بہت اہم بات ہے۔
وزیر اعظم نے کہا کہ جہاں اسکولی بچے ہوں وہاں لازمی ہے کہ سوال و جواب تو ہوتے ہی ہیں۔ انھوں نے بچوں سے زور دے کر کہا کہ سوال پوچھنے میں کبھی ڈرنا نہیں چاہئے، کیونکہ یہی پڑھنے اور سیکھنے کی کنجی ہے۔ وزیراعظم نے غیر منفعت بخش رضاکار تنظیم، ’’روم ٹو ریڈ‘‘ کے امداد یافتہ بچوں کے ساتھ وقت گزارا۔ بعد ازاں وزیراعظم نے وارانسی کے ڈی ایل ڈبلیو میں غریب اور سماج کے حاشئے پر پڑے طبقات کے بچوں سے بھی گفتگو کی۔ قابل ذکر ہے کہ کاشی ودیا پیٹھ ان بچوں کی امداد و معاونت کررہا ہے۔
وزیراعظم نے بچوں سے زور دے کر کہا کہ انھیں انتہائی محنت کے ساتھ پڑھنا چاہئے، لیکن اس کے ساتھ ہی کھیل کود میں بھی حصہ لینا چاہئے۔ بعد ازاں شام میں وزیراعظم نے اپنے پارلیمانی حلقے وارانسی کی سڑکوں سے ایک کار میں گزرتے ہوئے شہر کے ترقیاتی کاموں کا جائزہ لیا۔ انھوں نے اس موقع پر کچھ منٹ کاشی وشوناتھ مندر میں ٹھہرکر پرارتھنا بھی کی۔ اس کے ساتھ ہی وزیراعظم نے مندواڈیہہ ریلوے اسٹیشن کا بھی اچانک جائزہ لیا۔
۔۔۔۔۔۔۔۔۔۔۔۔۔۔۔۔۔۔۔۔۔
U-4816
(Visitor Counter : 48
نوجوانوں کے امور اور کھیل کود کی وزارت
ٹارگٹ اولمپک پوڈیم اسکیم اور کھیلو انڈیا اسکیم کے استفادہ کنندگان کھلاڑی اِکتیسویں عالمی یونیورسٹی کھیلوں میں چمک رہے ہیں
ہندوستان نے 4 کھیلوں میں کل 23 تمغے جیتے ہیں، جس میں سب سے زیادہ تمغے نشانے بازی سے آئے ہیں۔ منعقدہ کئے جارہے ورلڈ یونیورسٹی گیمز سے کے آدھے پڑاؤ تک ہندوستان نے نشانے بازی میں 8 طلائی تمغوں سمیت14 تمغے جیتے ہیں۔ نشانے بازی کے بعد تیر اندازی میں سب سے زیادہ7 تمغے اور جوڈو اور ایتھلیٹکس میں1- 1 تمغہ شامل ہے۔
ان 23 تمغوں میں سے 14 تمغے کھیلو انڈیا ایتھلیٹس کی طرف سے آئے ہیں، جب کہ شوٹنگ کے تمام تمغے  ٹارگٹ اولمپک پوڈیم ا سکیم  ایتھلیٹس نے جیتے ہیں اور ہندوستان کے سب سے زیادہ تمغے ایک فرد کے ذریعہ حاصل کیے گئے ہیں  ٹاپس شوٹر ایشوری پرتاپ سنگھ تومر سے آرہے ہیں۔
اس کے علاوہ، یہ بھی واضح رہے کہ کھیلو انڈیا کے ایتھلیٹ آرچر امن سینی نے ہندوستان کو 3 تمغے جتوانے میں اہم کردار ادا کیا ہے اور ٹیم انڈیا کی مشترکہ کارکردگی کے نتیجے میں ہندوستان ایونٹ کے پہلے 5 دنوں تک تمغوں کی فہرست میں ٹاپ 5 پوزیشن پر ہے۔
ان کی مشترکہ کوشش نے پہلے ہی ایونٹ میں ہندوستان کی اب تک کی بہترین کارکردگی کو یقینی بنا دیا تھا اور اس سے پہلے 2015 کے یونیورسٹی گیمز میں 5 تمغے جیتے تھے۔
1959 میں ورلڈ یونیورسٹی گیمز کے آغاز کے بعد سے، ہندوستان نے 2019 یونیورسٹی گیمز  تک کل 18 تمغے جیتے ہیں۔ تاہم، حال میں چل رہے ورلڈ یونیورسٹی گیمز کے 31 ویں ایڈیشن میں، ہندوستان اب تک  تک کل 23 تمغے حاصل کرچکا ہے ۔
کھیلوں انڈیا کے کل 71 موجودہ ایتھلیٹس ان کھیلوں میں حصہ لے رہے ہیں اور تیراندازی ایتھلیٹکس، بیڈمنٹن، تلوار بازی، جوڈو، شوٹنگ، تیراکی، ٹیبل ٹینس اور والی بال سمیت کئی طرح کے کھیلوں میں نمائندگی کرتے ہیں ۔ ان میں جانے مانے نام ہے ۔ تلیکا مان، کامن ویلتھ گیمز 2022 میں جوڈو میں چاندی کا تمغہ جیتنے والی، سری ہری نٹراج، ٹوکیو اولمپیئن تیراک کے اورساتھ ہی ہندوستانی شوٹنگ کے جڑواں بھائی ادھیویر اور وجے ویر سدھو ہیں۔
کھیلو انڈیا اسکیم ایک خصوصی سرکاری فنڈنگ پروگرام ہے جس کا مقصد ہندوستان میں کھیلوں کے ٹیلنٹ کی شناخت اور ان کی پرورش کرنا ہے۔ حالیہ برسوں میں یہ اسکیم بہت کامیاب رہی ہے، اور جن کھلاڑیوں کو ورلڈ یونیورسٹی گیمز کے لیے منتخب کیا گیا ہے وہ ملک کے بہترین نوجوان ہنر مندوں میں سے ہیں۔
سری ہری گزشتہ برسوں میں کھیلو انڈیا یوتھ گیمز اور کھیلو انڈیا یونیورسٹی گیمز دونوں میں شریک رہا ہے۔ منو بھاکر نے بھی کھیلو انڈیا عمر گروپ کے دونوں ٹورنامنٹس میں حصہ لیا ہے۔
ورلڈ یونیورسٹی گیمز کھیلو انڈیا کے کھلاڑیوں کے لیے اپنی صلاحیتوں کا مظاہرہ کرنے کے لیے ایک بڑا بین الاقوامی کھیلوں کا پلیٹ فارم ہے اور اس سال کے شروع میں اتر پردیش میں منعقدہ کھیلو انڈیا یونیورسٹی گیمز میں حصہ لینے والے بہت سے کھلاڑی بھی مقابلے میں شامل رہے ہیں۔
نوجوان کھلاڑی دنیا بھر کے چند بہترین نوجوان ایتھلیٹس سے مقابلہ کر رہے ہیں، اور مقابلے میں اپنی شناخت بنانے کے لیے کوشاں ہیں۔
سماجی انصاف اور تفویض اختیارات کی وزارت
سماعت سے محروم لوگوں کا بین الاقوامی ہفتہ 18سے 24ستمبر 2023تک
سماجی انصاف اور تفو یض اختیارات کی وزارت کامعذور افراد کو بااختیار بنانے کا محکمہ ، اس کے تحت کام کرنے والی تنظیموں کے ساتھ مل کر 18 سے 24 ستمبر 2023 تک سماعت سے محروم لوگوں کا بین الاقوامی ہفتہ  منا رہا ہے۔ اس عرصے کے دوران انڈین سائن لینگویج ریسرچ اینڈ ٹریننگ سینٹر جو کہ ڈی ای پی ڈبلیو دی کے تحت ایک خود مختارادارہ ہے اور تحقیق ، ترقی ، ٹریننگ کے لئے ایک نوڈل ادارہ ہے اور پورے ملک میں انڈین سائن لینگویج  کے بارے میں بیداری پیداکررہاہے ، مختلف موضوعات پرمبنی سرگرمیوں کو انجام دے رہاہے ۔
اس کے موضوعات میں سماعت سے محروم بچوں کے حقوق کے اعلانیہ کے بارے میں آگاہی، پوری دنیا میں صلاحیتوں کو بڑھانا، ‘‘ہمارے بغیر کچھ نہیں’’ کے نعرے کو سمجھنا، سماعت سے محروم لوگوں کو ایجنڈے میں شامل کرنا، تمام کے لیے اشاروں کی زبان کے حقوق کا حصول اور جامع سمعت سے محروم کمیونٹی کی تعمیر پر توجہ مرکوز کرنا شامل ہیں۔ مزید یہ کہ آئی ایس ایل کے دن یعنی 23 ستمبر 2023 کو محکمہ آئی ایس ایل کے دن پرایک ایسی دنیا جہاں سماعت سے محروم لوگ ہرجگہ کہیں بھی اشاروں کا استعمال کرسکتے ہیں ، کے موضوع کے تحت مختلف پروگرام شروع کرے گا۔ان فلیگ شپ پروگراموں میں ویڈیو ریلے سروسز، مالیاتی اور بینکنگ شرائط پر اشاروں والے ویڈیوز، بولنے اور سماعت سے محروم افراد کے لیے خصوصی اسکولوں میں آئی ایس ایل کورس اور یہاں تک کہ خود سیکھنے کے موڈ پر مبنی آئی ایس ایل کورس شامل ہیں ، جس کا مقصد سماعت سے محروم لوگوں کو خود انحصار بنانااور ان کے خاندان کے افراد کے لئے رابطہ کی ہنرمندی کو فروغ دینا ہے۔
محکمہ کے اندر آئی ایس ایل کی تفہیم کو مزید تقویت دینے کے لیے، محکمے کے سبھی افسران کے لئے ڈی ای پی ڈبلیو ڈی کے سکریٹری ، جناب راجیش اگروال کی صدارت میں 21ستمبر2023 کو 2 گھنٹے کی آئی ایس ایل لرننگ ورکشاپ کا انعقاد کیا گیا۔ روزمرہ کے رابطے کے مختلف اشارے سیکھے گئے اور ساتھ ہی انگریزی حروف تہجی کے تمام اشارے بھی سمجھے گئے۔ اس سلسلے میں، سکریٹری، ڈی ای پی ڈبلیو ڈی کی دور اندیشی اور ہمدردانہ رہنمائی کے تحت محکمہ سماعت سے محروم لوگوں اور ان کے آس پاس کی بڑی برادریوں کو بااختیار بنانے کی کوشش کر رہا ہے۔
پیٹرولیم اور قدرتی گیس کی وزارت
پچیس ریاستوں / مرکز کے زیر انتظام علاقوں نے پٹرول اور ڈیزل کی لگنے والے ویٹ کی شرح میں تخفیف کی ہے
نئی دہلی، 12/نومبر 2021 ۔ پچیس ریاستوں / مرکز کے زیر انتظام علاقوں نے اب تک صارفین کو راحت دینے کے لئے پٹرول اور ڈیزل پر لگنے والے ویٹ کی شرح میں متناسب کمی کی ہے۔ یہ قدم بھارت سرکار کے ذریعے 3 نومبر 2021 کو کئے گئے فیصلے کے بعد اٹھایا گیا ہے، جس میں پٹرول اور ڈیزل پر لگنے والی سینٹرل ایکسائز ڈیوٹی میں بالترتیب 5 اور 10 روپئے کی کمی کی گئی تھی۔ ایسا کرتے وقت ریاستوں سے بھی اپیل کی گئی تھی کہ وہ صارفین کو راحت دینے کے لئے پٹرول اور ڈیزل پر لگنے والے ویٹ کی شرح میں متناسب کمی کریں۔
وہ ریاستیں / مرکز کے زیر انتظام علاقے جنھوں نے پٹرول اور ڈیزل پر لگنے والے ویٹ میں تخفیف نہیں کی ہے وہ ہیں: مہاراشٹر، قومی راجدھانی خطہ دہلی، مغربی بنگال، تمل ناڈو، تلنگانہ، آندھرا پردیش، کیرالہ، جھارکھنڈ، چھتیس گڑھ اور راجستھان۔ لکشدیپ میں مرکز کے زیر انتظام علاقے کی حکومت فی الحال جو پٹرول اور ڈیزل خریدتی ہے اس پر کیرالہ کو ویٹ چکایا جاتا ہے، جبکہ مرکز کے زیر انتظام علاقے میں پٹرول اور ڈیزل پر ٹیکس صفر ہے۔
ویٹ میں کمی کے بعد پٹرول کی قیمت میں سب سے زیادہ 16.02 روپئے فی لیٹر کی کمی پنجاب میں آئی ہے، اس کے بعد لداخ کا نمبر ہے جہاں 13.43 روپئے کی کمی آئی ہے۔ اس کے بعد کرناٹک کا نمبر ہے جہاں 13.35 روپئے کی کمی ہوئی ہے۔ پٹرول سب سے زیادہ انڈمان و نیکوبار میں سستا ہے، جہاں اس کی قیمت 82.96 روپئے فی لیٹر ہے، جبکہ ایٹانگر، اروناچل پردیش میں اس کی قیمت 92.02 روپئے فی لیٹر ہے۔ راجستھان کے جے پور میں پٹرول کی قیمت فی لیٹر 117.45 روپئے ہے، جبکہ مہاراشٹر کے ممبئی میں اس کی قیمت 115.85 روپئے فی لیٹر ہے۔
جہاں تک ڈیزل کا تعلق ہے تو سب سے زیادہ 19.61 روپئے فی لیٹر کی کمی لداخ میں ہوئی ہے، اس کے بعد کرناٹک کا نمبر ہے جہاں 19.49 روپئے فی لیٹر کی کمی آئی ہے۔ اس کے بعد نمبر پڈوچیری کا ہے جہاں فی لیٹر 19.08 روپئے کی کمی آئی ہے۔ ڈیزل سب سے سستا انڈمان و نیکوبار میں ہے جہاں اس کی قیمت 77.13 روپئے فی لیٹر ہے، جبکہ آئیزول، میزورم میں یہ 79.55 روپئے فی لیٹر فروخت ہورہا ہے۔ راجستھان کے جے پور میں ڈیزل کی قیمت فی لیٹر 108.39 روپئے ہے، جبکہ ویژاگ، آندھرا پردیش میں اس کی قیمت 107.48 روپئے ہے۔
سماجی انصاف اور تفویض اختیارات کی وزارت
حکومت مخنثوں کی فلاح و بہبود کے لئے ایک جامع اسکیم پر کام کر رہی ہے: جناب رتن لال کٹاریہ
سماجی انصاف اور تفویض اختیارات کے وزیر مملکت جناب رتن لال کٹاریہ نے پارلیمنٹ میں ایک بیان دیا۔ انہوں نے بتایا کہ حکومت مخنث برادری کے لئے ایک جامع منصوبہ پر کام کررہی ہے۔ اس میں صحت ، تعلیم ، فلاح و بہبود ، ہنرمندی کی ترقی ، رہائش تک رسائی اور معاش کے لئے مالی تعاون جیسے امور شامل ہیں۔ مرکزی وزیر نے یہ بیان تلنگانہ کے پارلیمانی حلقہ ملکاج گری سے رکن پارلیمنٹ جناب انومولا ریونت ریڈی کے ایک سوال کے جواب میں دیا۔
رکن پارلیمنٹ نے اس کمیونٹی کے لئے معاش کے مواقع پیدا کرنے کے لئے خصوصی فنڈز مختص کرنے کے حکومتی منصوبے کے بارے میں پوچھ تاچھ کی ۔ اس کے علاوہ انہوں نے موجودہ وقت میں عوامی خدمات میں کام کرنے والے مخنث افراد کی تعداد سے متعلق تفصیلات طلب کیں۔
مسٹر کٹاریہ نے پارلیمنٹ میں میڈیا سے گفتگو کرتے ہوئے کہا کہ اس سے قبل حکومت نے مخنث افراد  ایکٹ 2019 کو نافذ کیا ۔ انہوں نے کہا کہ اس برادری کی فلاح و بہبود کے حصول کی سمت یہ ایک اہم قدم ہے۔ اس ایکٹ کے ذریعہ مخنث افراد کو شناختی سرٹیفکیٹ دینے کے سب سے اہم اور حساس مسئلے سے نمٹا گیا ہے اور اس کے لئے ایک ہموار طریقہ کار فراہم کیا گیا ہے۔ اس کے علاوہ اس ایکٹ میں مخنث افراد کے لئے بلا امتیاز سلوک ، روزگار کے مساوی مواقع ، تعلیم سے متعلق اسکیمیں بنانے کے التزام ، سماجی تحفظ اور بہ آسانی صحت کی دیکھ بھال کے التزام بھی شامل ہیں۔ انہوں نے مزید بتایا کہ وزارت نے نومبر 2020 میں ایک قومی پورٹل کی شروعات کی تھی ، جہاں مخنث افراد متعلق ڈسٹرکٹ آفیسر سے شناختی سند حاصل کرنے کے لئے درخواست کرسکتے ہیں ۔ اس کے لئے ، پورٹل کسی بھی طرح کی جسمانی موجودگی کی ضرورت کا مطالبہ نہیں کرتا ۔ پورٹل پر اب تک 259 درخواستیں موصول ہوچکی ہیں۔
جناب کٹاریہ نے مزیدبتایا کہ سرکار نے مخٰنث افراد کے لئے ایک قومی کونسل تشکیل دی ۔ یہ اس فرقے کے نمائندوں کے لئے ان کے روزبہ روز کی زندگی میں سامنے آنے والے مسائل کو سامنے لانے کا ایک پلیٹ فارم ہے۔ انہوں نے یہ بھی کہا کہ مخنث برادری کے مسائل کا احاطہ کرنے کے لئے یہ کونسل ایک اعلیٰ ادارے کے طور پر کام کرے گی۔ اس کونسل کی صدارت سماجی و انصاف و تفویض اختیارات کے وزیر کریں گے۔ وہیں اس میں صحت و خاندانی و فلاح بہبود کی وزارت ، داخلہ، رہائش و شہری کام کاج، تعلیم، دیہی ترقی، محنت و روزگار ، قانونی کام اور نیتی آیوگ وغیرہ کے حکام کی بھی حصہ داری ہوگی۔
جناب کٹاریہ نے کووڈ19 وبا کے دوران مخنث برادری کو دی جانے والی امداد کا بھی ذکر کیا۔ انہوں نے بتایا کہ قومی پسماندہ طبقہ مالیاتی و ترقیاتی کارپوریشن  کے توسط سے وزارت نے ہر مخنث شخص کو 1500 روپئے کی ایک بار مدد دی ہے۔ براہ راست فائدہ منتقلی  کےتوسط سے مجموعی طور پر 5711 مخنث مستفیدہوئے ۔اس کے علاوہ ضلع انتظامیہ کے توسط سے راشن کٹوں کی تقسیم کی گئی۔ وہیں آٹھ ریاستوں میں طبی کیمپوں کا بھی انعقاد کیا گیا جن میں 1005 مخنث افراد نے حصہ لیا۔
جناب کٹاریہ نے ذکر کیا کہ اس برادری کو درپیش مسائل کے حل اور تاریخی ناانصافی اور نظرانداز کئے جانے میں اصلاح کے لئے سرکار پوری طرح عہدبند ہے ۔ انہوں نے مزید کہا کہ اس برادری کو قدیم دور سے ہی ماتحت کرکے رکھا گیا ہے۔
مکانات اور شہری غریبی کے خاتمے کی وزارت
پردھان منتری آواس یوجنا   کے تحت اب تک 1.1 کروڑ مکانوں کو منظوری دی گئی
پی ایم اے وائی  کے تحت 168606 نئے مکانوں کی تعمیر کی منظوری دی گئی
منظور ی دینے والی اور نگرانی سینٹر ل کمیٹی کی 52 ویں میٹنگ کا انعقاد
مستفیدین کے لئے مکانوں کی تکمیل اور فراہمی پر توجہ :درگا شنکر پرساد
نئی دہلی،21؍جنوری، پردھان منتری آواس یوجنا کے تحت منظوری دینے والی اور نگرانی سینٹرل کمیٹی  کی 52 ویں میٹنگ میں 168606 نئے مکانوں کی تعمیر کی منظوری دی گئی ہے۔ اس میٹنگ میں 14 ریاستوں اور مرکز کے زیر انتظام علاقوں نے شرکت کی۔ ان مکانوں کی تعمیر مجوزہ طور پر مساویانہ انداز میں استفادہ کنندہ کی پسند کے مطابق تعمیراتی تقاضوں کا لحاظ رکھتے ہوئے، شراکت داری میں قابل استطاعت ، ہاؤسنگ اور تنگ بستیوں کی، جہاں ہے جیسے ہے، کے مقام پر از سر نو ترقی کے تمام تر تقاضوں کو ملحوظ خاطر رکھتے ہوئے عمل میں آئی ہے۔
70 لاکھ سے زیادہ مکانات تعمیر کے مختلف مرحلوں میں ہیں اور 41 لاکھ سے زیادہ مکانات کی تعمیر مکمل ہو چکی ہے۔
مکانات اور شہری امور کی وزات کے سکریٹری جناب درگا شنکر پرساد نے ، جنہوں نے اس میٹنگ کی صدارت کی، ریاستوں اور مرکز کے زیر انتظام علاقوں سے اپیل کی کہ وہ پی ایم اے وائی یو کے پروجیکٹوں کے تیزی سے نفاذ کے لئے حکمت عملی وضع کریں۔ انہوں نے کہا کہ اس مشن کے تحت پیش رفت جاری ہے اور ہم کو ان تمام بنیادی فزیکل اور سماجی بنیادی ڈھانچے کے ساتھ مکانوں کی تکمیل کی جانب بڑھنا ہے ۔ ریاستیں اور مرکز کے زیر انتظام علاقے مستفیدین کے لئے مکانوں کی تکمیل اور فراہمی پر توجہ دیں گی۔ انہوں نے ریاستوں اور مرکز کے زیر انتظام علاقوں سے مزید اپیل کی کہ وہ سستے کرائے کے ہاؤسنگ کمپلیکسز اسکیم کے نفاذ میں تیزی لائیں۔
انہوں نے کہا کہ سبھی ریاستیں اور مرکز کے زیر انتظام علاقے 6 لائٹ ہاؤس پروجیکٹس سے بھی سیکھ سکتے ہیں، جو 6 شہروں اگرتلہ ، رانچی ، لکھنؤ ، اندور ، راج کوٹ  اور چنئی  میں شروع کیا گیا ہے۔
کووڈ – 19 عالمی وبا کے دوران یہ سی ایس ایم سی کی دوسری میٹنگ تھی۔ مکانات اور شہری امور کی وزارت 2022 تک شہری ہندوستان کے تمام مجاز مستفیدین کو پکے مکان فراہم کرنے کے تئیں عہد بستہ ہے، جب ہم ملک کی 75 ویں سالگرہ منائیں گے۔ سب کے لئے مکان کے ویژن کے ساتھ پی ایم اے وائی یو کے تحت ایک مقررہ مدت کے اندر ملک بھر میں مکانوں کی تعمیر تکمیل اور فراہم کرنے میں تیزی لانے پر زور دیا گیا ہے۔
۔۔۔۔۔۔۔۔۔۔۔۔۔۔۔۔۔۔

U-649
(
سٹرک ٹرانسپورٹ اور شاہراہوں کی وزارت
جناب نتن گڈکری نے 2024 تک سڑک حادثات اور اموات میں 50 فیصد کمی لانے کا مطالبہ کیا
روڈ ٹرانسپورٹ اور ہائی ویز کے مرکزی وزیر جناب نتن گڈکری نے تمام ریاستی ٹرانسپورٹ وزراء اور عہدیداروں سے اپیل کی ہے کہ وہ 2024 تک سڑک حادثات اور اموات میں 50 فیصد کمی لانے کے لیے مل کر کام کریں۔ سڑک کی حفاظت کو معمولی مسئلے نہیں سمجھا جانا چاہئے۔ انہوں نے کہا کہ سڑک حادثات کا مسلسل جائزہ لیا جانا چاہئے اور ان کی روک تھام کی جانی چاہئے۔ وزیر نے انجینئرنگ کے طلباء کو سڑکوں کا سیفٹی آڈٹ کرنے کی تربیت دینے کی تجویز پیش کی جس کی بنیاد پر وزارت کارروائی کر سکتی ہے۔
اجلاس میں ریاستی ٹرانسپورٹ/پی ڈبلیو ڈی کے وزراء نے ہائی وے کے بنیادی ڈھانچے سے متعلق اپنے مسائل اٹھائے اور مرکزی حکومت سے ان کو حل کرنے پر زور دیا۔
اجلاس میں شرکت کرنے والے ریاستی وزراء میں شری گوونداس کونتھوجام ، جناب پرفل کمار ملک ، جناب ستپال مہاراج ، جناب ہربھجن سنگھ ، جناب بھجن لال جاٹو ، جناب سمدوپ لپچا  جناب اے وی ویلو ،جناب نیلیش کابرا ، اروند چوہان  شامل تھے۔ اس کے علاوہ مختلف ریاستوں کی پی ڈبلیو ڈی وزارتوں کے پرنسپل سکریٹریز اور سکریٹریز بھی موجود تھے۔
جناب کونتھوجم نے کہا کہ 90فیصد علاقے پہاڑی علاقے ہیں اور قومی شاہراہ کے منصوبوں کے سلسلے میں زمین کے حصول کے حوالے سے مسائل سامنے آرہے ہیں۔ انہوں نے کہا‘‘لیکن ہم ان مسائل کو حل کرنے کی کوشش کر رہے ہیں اور جلد ہی ہم زمین حاصل کرنے میں کامیاب ہو جائیں گے،’’ انہوں نے کہا کہ ہم ہائی وے کے بنیادی ڈھانچے کو دوسری ریاستوں کے برابر ترقی دینا چاہتے ہیں۔
سکم کے مسائل کے بارے میں بات کرتے ہوئے، جناب سمدپ لاپچا نے کہا کہ ریاست کو وسائل کی کمی کا سامنا ہے اور سیاحت ہی معیشت کا واحد ذریعہ ہے۔ انہوں نے کہا۔ ‘‘ہم سیاحت پر زندہ ہیں۔ بنکورا سے سکم تک متبادل سڑک مل جائے تو اچھا ہو گا، یہ سیکورٹی کے لحاظ سے بھی اچھا رہے گا’’۔
تمل ناڈو کے وزیرجناب ویلو نے ریاست کو حادثات سے محفوظ بنانے کے لیے ریاستی حکومت کے اقدامات کے بارے میں بتایا۔ انہوں نے نشاندہی کی، ‘‘300 سے زیادہ انجینئرز کو تربیت دی گئی ہے۔ ہم نے ریاست میں اسکولی طلباء کے لیے حساسیت کا پروگرام بھی شروع کیا ہے،’’
اتراکھنڈ کے بارے میں بات کرتے ہوئے،جناب ستپال مہاراج نے کہا کہ ‘‘تودہ گرنے کے واقعات کے پیش نظر، جو کہ شاہراہوں کو نقصان پہنچاتے ہیں، ان نقصانات کو کم کرنے کے طریقے تلاش کرنے کے لیے لینڈ سلائیڈ اور تخفیف مرکز قائم کیا گیا ہے،’’ انہوں نے کہا۔ جناب گڈکری نے کہا کہ انہیں چار دھام پریوجنا میں اتراکھنڈ حکومت سے مکمل تعاون حاصل ہے۔
راجستھان کے وزیر جناب بھجن لال جاٹو نے مرکز سے ریاستوں کو نئی قومی شاہراہیں دینے پر زور دیا۔ انہوں نے یہ بھی بتایا کہ حادثات کے واقعات کو کم کرنے کے لیے قومی شاہراہوں کی چوڑائی میں اضافہ کیا جائے۔ انہوں نے یہ بھی کہا کہ ریاست میں روڈ سیفٹی بل متعارف کرایا گیا ہے۔
پنجاب کے پی ڈبلیو ڈی وزیر جناب ہربھجن سنگھ نے مرکز پر زور دیا کہ وہ سرحدی علاقوں کے ساتھ نئے لنکس اور پلوں کی تعمیر میں مدد کرے، جس کے لیے انہوں نے اضافی فنڈز کا مطالبہ بھی کیا۔